Pörkölt zöldséges rizzsel | Anna konyhája
Pörkölt zöldséges rizzsel
Anna2017. január 6. péntekHozzászólások (1)
1,5 kg sertés apróhús, ( csülökhús, a csontról lefejtve )
mérettől függően 2-3 db vöröshagyma,
2 ek őrölt pirospaprika,
2 ek mangalicazsír,
Lassú tűzön a zsírt felmelegítem, hozzáadom a felaprított vöröshagymát, és kevergetve üvegesre párolom.
Hozzáadom a felkockázott apróhúst, és gyakori keverés mellett zsírjára sütöm, pörkölöm. Közben sózom.
A hús közben levet fog engedni, amit a fedő levételével lassan elpárologtatok. Amikor a hús kívülről egy vékony pörk réteget kapott vörösborral felengedem, beledobom a csilipaprikát, és lassan rotyogtatva főzöm tovább. Ha a levét elfőtte, zsírjára lesült, apránként – borral vagy vízzel – pótolva főzöm tovább. Közben hozzáadom a zöldpaprikát és a paradicsomot. Ellenőrzöm a só mennyiségét és a hús puhaságát.
Az igazi jó sertéspörkölt élénk vörös, sűrű szaftja van, enyhén pikáns, jellegzetesen gazdag ízvilágú.
Vajas galuskával vagy csipetkével, vödrös savanyúsággal tálalva az igazi finom ! Ennek ellenére én most zöldséges bulgurral tálaltam az ifjabb családtagok kívánságára.
Epertorta vaníliakrémmel - 2017-05-15
Krémsajtos szendvicskrém snidlinggel és retekkel - 2017-05-13
Epres pohárkrém - 2017-05-13
húsételek, Sertés
szilvi1960 says: 2017. január 6. péntek 23:01 én a pulykapörköltet imádom, szóval pulyka hússal fogom elkészíteni, mellé pedig egy kis tökös pite a lidlkonyha oldaláról, és már kész is a holnapi menü. Mautner Zsófi Joghurtos-fűszeres almatortája is nagyon jól néz ki…